ועדת הפנים והגנת הסביבה, כנסת 19, פרוטוקול מספר 209, 2014-02-03 13:00

דוד אזולאי: רבותי, אני פותח את הדיון של ועדת הפנים.

דוד אזולאי: הנושא שעומד על סדר היום: הצעה לסדר היום של חבר הכנסת מסעוד גנאים בנושא: זיהום הסביבה ממפעל “פניציה” באזור התעשייה “ציפורית” בגליל.

דוד אזולאי: אני מבקש מחבר הכנסת מסעוד גנאים להציג את הנושא ואחר כך, ניכנס לדיון.

דוד אזולאי: בבקשה אדוני.

מסעוד גנאים: תודה אדוני היושב ראש.

מסעוד גנאים: תחילה, אני מברך את כולם, מברך במיוחד את חברינו ממשהד ומטורעאן.

מסעוד גנאים: ראש מועצת משהד, אבו יוסוף, אהלן וסהלן.

מסעוד גנאים: ראש מועצת טורעאן, אבו אל אמין, ומברך את כולם.

מסעוד גנאים: הדיון הזה בא אחרי הצעה לסדר שהצעתי בכנסת ובה השר להגנת הסביבה השיב להצעה שלי, והנושא הועבר לוועדת הפנים.

מסעוד גנאים: הנושא הוא מפעל “פניציה” באזור התעשייה “ציפורית”, הזיהום שהוא גורם לסביבה.

מסעוד גנאים: העלאת הנושא באה בעקבות איזה מחטף ששלחה הממונה על מחוז צפון במשרד להגנת הסביבה לוועדת התקנון והבניה "מבוא העמקים", ובה יש הנחיה שהאנשים במקום, במשהד, בכפר כנא, בריינה, כל האנשים שסובבים את אזור התעשייה “ציפורית”, שהם צריכים לבנות במרחק של 2 קילומטרים מהאזור בגלל שיש זיהום ויש סכנה ממפעל “פניציה”.

מסעוד גנאים: העליתי את הנושא.

מסעוד גנאים: השר להגנת הסביבה, בתשובתו, אמר שהמשרד מפקח אחרי אחוז הזיהום במפעל ושהעניין תקין פחות או יותר אבל הוא אמר גם שכל המפעל יעבור מהמזות לגז טבעי ואז, אם מפעילים אותו בגז טבעי אחוז הזיהום יורד.

מסעוד גנאים: השר, בזמנו, אמר חודש, חודשיים.

מסעוד גנאים: אני רוצה לשמוע האם באמת זה נכון.

מסעוד גנאים: כמו כן, אני רוצה שכולנו נבין את כעסם ואת הדאגה של האנשים.

מסעוד גנאים: דאגתם באה ממקום שלא רק שהאדמה שנבנה עליה כל אזור התעשייה “ציפורית” מופקעת מאנשי משהד וכפר כנא, וגם הזיהום הוא עליהם - -

דב חנין: לקחו את האדמה, השאירו רק את זיהום האוויר.

מסעוד גנאים: - - זהו.

מסעוד גנאים: וגם הרווח, חבר הכנסת דב חנין, אזור התעשייה “ציפורית” מבחינה מוניציפאלית שייך לנצרת עלית.

מסעוד גנאים: לכן, כל הרווח מהארנונה הוא לנצרת עלית.

מסעוד גנאים: יעני, האדמה והזיהום עלינו, כערבים, הרווחים לרשויות הסובבות היהודיות, במיוחד לנצרת עלית.

מסעוד גנאים: אז צריך להבין את האנשים.

מסעוד גנאים: אני חושב שאנחנו, כוועדה, צריכים להתערב, צריכים לדעת תחילה מה באמת קורה שם.

מסעוד גנאים: 2.

מסעוד גנאים: לשמוע את הרשויות ואת התושבים של המקום, שהם רואים שאחוז התחלואה הוא בעליה, במיוחד סרטן ומחלות אחרות והמפעלים שסובבים אותם, במיוחד מפעל "פניציה", גורם לזיהום.

מסעוד גנאים: אשמח אם זה לא נכון.

דוד אזולאי: אדוני רוצה להוסיף משהו?

דוד אזולאי: בבקשה.

<מוחמד יוסוף חסאן: אני רוצה באמת להסביר את הבעיה שלנו: אני ראש המועצה המקומית משהד.

<מוחמד יוסוף חסאן: לגבי ענין הזיהום והמסמך הזה שיצא מהמשרד לאיכות הסביבה - אנחנו מכותרים מספיק.

<מוחמד יוסוף חסאן: מצד אחד, אנחנו מכותרים באזור התעשייה "ציפורית", הצד הצפוני.

<מוחמד יוסוף חסאן: מהצד המזרחי אנחנו מכותרים בשכונת הר יונה, ומהצד המערבי מצפה הושעיה.

<מוחמד יוסוף חסאן: אני אומר שלפי הזכות ההיסטורית, האדמה, השטח שהוקם עליו אזור התעשייה “ציפורית”, לפי הזכות ההיסטורית זה שייך למשהד ואין רצף טריטוריאלי בין נצרת עלית לבין אזור התעשייה, שהיום קוראים לו “ציפורית” והוא שייך לנצרת עלית.

<מוחמד יוסוף חסאן: אני אומר שאנחנו מקופחים, אנחנו בכעס, זועמים כל הזמן.

<מוחמד יוסוף חסאן: מצד אחד, למשהד אין אזור תעשיה.

<מוחמד יוסוף חסאן: הנושא שגרעו את השטח הזה מתחום שיפוט משהד וסיפחו אותו ועשו אותו לשטח שיפוט של נצרת עלית, היום אני אומר שאין יותר יקר מחיי אדם.

<מוחמד יוסוף חסאן: כל הזמן במשהד יש דאגות והאנשים סובלים וכמו שאמר חבר הכנסת, יש עליה במחלות ובמיוחד בסרטן, ואנחנו לא יודעים איזו תשובה לתת לתושבים שלנו.

<מוחמד יוסוף חסאן: עוד פעם אנחנו מקופחים, אנחנו מכותרים ולא נוכל לסבול יותר כיתור, ובמיוחד המסמך הזה, שאומר שבמרחק של 2 קילומטר אסור לבנות.

<מוחמד יוסוף חסאן: אז כל משהד היום היא ברדיוס של ה-2 קילומטר.

<מוחמד יוסוף חסאן: אז מה אנחנו נעשה?

<מוחמד יוסוף חסאן: מצד אחד, אנחנו לא שותפים בחלוקת הכספים.

<מוחמד יוסוף חסאן: אנחנו מבקשים שתהיה ועדה לחלוקת הכספים מהארנונה של אזור התעשייה.

<מוחמד יוסוף חסאן: מצד שני, היום אכפת לנו, והכי חשוב זה חיי בני אדם, למנוע את הזיהום.

<מוחמד יוסוף חסאן: אם לא, שתוקם ועדת גבולות כי השטח הזה, ועוד פעם אני אומר, לפי הזכות ההיסטורית זה שייך למשהד.

<מוחמד יוסוף חסאן: זכותנו היום לדרוש ועדת גבולות או חלוקת כספים.

<מוחמד יוסוף חסאן: אנחנו סובלים מזיהום, אנשים חיים בפחד כל הזמן ועוד פעם, יש לנו רק עליה במחלות.

דוד אזולאי: כמה זמן אזור התעשייה “ציפורית” קיים?

דוד אזולאי: הרבה שנים.

<מוחמד יוסוף חסאן: אדוני, הוא קיים משנת 95.

<ערן חיימוביץ: מ-91.

<מוחמד יוסוף חסאן: אני שאלתי במשרד הבריאות האם יש עליה במחלות?

<מוחמד יוסוף חסאן: התשובה היתה מעל לממוצע.

דוד אזולאי: תודה רבה אדוני.

דוד אזולאי: ראש מועצת טורען, עמאד דחלה, בבקשה.

<עמאד דחלה: שלום לכולם.

<עמאד דחלה: לי זו הזדמנות ראשונה שאני משתתף בוועדת הפנים.

<עמאד דחלה: יש לי את הכבוד לבוא ולייצג אבל בנושא מאד מצער, כשמדברים באמת על מטרד סביבתי מהמדרגה הראשונה.

<עמאד דחלה: מדברים על שנת 95 כשנה ראשונה שהוקם בה "פניציה" - -

<ערן חיימוביץ: 93.

<עמאד דחלה: - - 93.

<עמאד דחלה: זו לא שנת הלידה שלו, זו שנת המעבר שלו.

<עמאד דחלה: “פניציה” היה באזור חיפה ובגלל הבעיות הזיהומיות שהיו שם הוחלט להעביר אותו ולאן?

<עמאד דחלה: למקום כזה, צפוף תושבים, שלושה כפרים סובבים אותו: משהד, כפר כנא וטורעאן.

<עמאד דחלה: פשוט מאד, אני מצטרף לחברי, ראש המועצה המקומית משהד, ואני אומר שיש את המונח של הקטל בדרכים, יש את הקטל בישובים.

<עמאד דחלה: המפעל הזה מכה יום יום.

<עמאד דחלה: אני, כראש מועצה חדש, 3 חודשים בתפקיד, כבר הספקתי להוציא את כל הנתונים.

<עמאד דחלה: הנתונים מצערים מאד.

<עמאד דחלה: בענין הזה החלטתי להקים כנס, שאני מזמין אליו נציגים של משרד הבריאות, כל הרופאים, כדי לשים את הענין הזה על השולחן.

<עמאד דחלה: עשרות ואפילו מאות מקרים של סרטן בשנים האחרונות, והסיבה העיקרית והישירה והמוכחת זה הזיהום שעושה מפעל “פניציה” לאזור.

<עמאד דחלה: נכון, אני לא שותף בארנונה כי זה אדמות משהד וכפר כנא אבל מן הצדק לספח את תחום השיפוט.

<עמאד דחלה: גם לא ארנונה וגם אנחנו סובלים, דבר שלא ייעשה.

<עמאד דחלה: כאן נעשה קיפוח.

<עמאד דחלה: אנחנו באים ומבקשים את חיזוקו של השלטון המרכזי לשלטון המקומי, לחזק את ידינו כראשי רשויות חדשים לעשות את השינוי כמו שצריך אחרת, אם זה לידינו ולא נעשה, פשוט מאד יהיו הפגנות.

<עמאד דחלה: מדברים על הגליל, שרוצים לפתח אותו ולעשות אותו המקום הטבעי.

<עמאד דחלה: פוגעים בטבע, פוגעים בסביבה, פוגעים בחיי בני אדם.

<עמאד דחלה: מאד רציתי להעלות את הקריאה שלי ולהגיד שהענין הזה הוא דבר שצריך לעצור אותו.

<עמאד דחלה: בענין של הגז, רציתי להוסיף – אם ממירים את ההפעלה של המפעלים בסוג אחר של אנרגיה, של הגז, אז איפה יעבירו את קו הגז?

<עמאד דחלה: באדמות כפר טורעאן וכפר כנא.

<עמאד דחלה: זה פגע בבריאה הטבעית של כפר טורעאן וכפר משהד, קו גז שחצה שם את השדות, הגביל את ההתפתחות של כפרים.

<עמאד דחלה: הגביל אפילו גידולים בשדות שם ואנחנו סובלים במקום שהמשרד ידאג לטיפוח ושיפור וקידום הכפרים הערביים בגליל, אנחנו מקבלים יום אחרי יום, שנה אחרי שנה, עוד מגבלות ועוד מטרדים ופשוט מאד שמים אותנו בזווית שאין לנו מנוס.

<עמאד דחלה: תודה רבה.

דוד אזולאי: תודה רבה אדוני, אני מודה לך.

דוד אזולאי: אני מבקש נציגים של המשרד להגנת הסביבה.

<צור גלין: אני ראש אגף איכות אוויר.

דוד אזולאי: אני מבקש שתתייחס לדברים שנאמרו פה, ואם אתם, כמשרד להגנת הסביבה הוצאתם דוח בענין הזה ואתם מודעים לסיכונים שנאמרו כאן.

<צור גלין: ברשות

<צור גלין: כם, אני אתייחס לדברים שקשורים למשרדי ולא לבעיות שנאמרו פה על ארנונות, שזה לא מתחום עיסוקי.

<צור גלין: אני רוצה קודם כל לדבר לגבי המפעל - -

דוד אזולאי: הנושא של הארנונה הוא לא על סדר היום.

דוד אזולאי: אני מדבר על נושא הזיהום בלבד.

מסעוד גנאים: אבל כ"חצר אחורית", כמו שאומרים, צריך להזכיר את זה.

<צור גלין: ברשותכם, אני אדבר על הקטע של הזיהום.

<צור גלין: קודם כל, מפעל “פניציה” עובד כעת מכוח חוק רישוי עסקים, יש לו רישיון עסק.

<צור גלין: בבדיקות שאנחנו עושים הפליטות שלו עומדות בדרישות של רישיון העסק.

באסל גטאס: מי מנטר?

באסל גטאס: מי עושה את הניטור?

<צור גלין: את רוב הבדיקות עושה המפעל כמו שאת רוב דוחות מס הכנסה מגישים האזרחים.

<צור גלין: אנחנו עושים ביקורות פתע במפעל אבל מבחינתנו, כל המפעלים בישראל עושים בדיקות על פי חוק - -

<ערן חיימוביץ: אבל גם את הניטור שלנו אתם מאשרים, צור.

<צור גלין: ברור, אבל בפיקוח שלנו.

<צור גלין: אני לא מדבר על זה.

<צור גלין: אני אומר דבר כזה: גם בבדיקות שאנחנו עשינו וגם בבדיקות שהמפעל עשה, לא מצאנו חריגות לרישיון עסק.

<צור גלין: - -

באסל גטאס: באף יום בשנה?

<צור גלין: אנחנו לא עושים כל יום.

<צור גלין: אנחנו עושים מתי שאנחנו מגיעים.

באסל גטאס: תרשה לי לקטוע אותך: כשעבר המפעל, אני הייתי מנכ"ל אגודת הגליל שעתרה פעמיים לבג"ץ נגד העברת המפעל.

באסל גטאס: כל השמת ה - - - שם, זה היה תוצאה של אותו בג"ץ מפורסם.

באסל גטאס: אנחנו ביקשנו, והיה הסכם בין מפעל “פניציה” לבין איגוד ערים חיפה, שיהיו 3 או 4 תחנות ניטור און-ליין, ושהתוצאות שלהם יועברו און-ליין לאיגוד הערים.

באסל גטאס: אני אומר לך שהתגלו במשך כמה יממות, לא כל הימים בשנה וזה כתוצאה מתנאי מזג אוויר מסוימים, חריגות מרחיקות לכת, באנוקסיה וגם ב-CO2.

באסל גטאס: אז אל תגיד שאין.

באסל גטאס: הניטור שלכם הוא ניטור כללי, כמובן, הוא לא מגלה אם המפעל חרג.

דוד אזולאי: אדוני, נציג המשרד להגנת הסביבה, דיברת על רישוי עסק.

דוד אזולאי: יש לכם גם היתרי פליטה?

<צור גלין: השנה מפעל “פניציה” קיבל את היתה הפליטה שלו.

<צור גלין: אני דיברתי על החריגות בעבר אבל מהשנה הוא אמור להיות תחת הדרישות של היתר הפליטה.

<צור גלין: - -

באסל גטאס: איזה סוג מזות הם שורפים?

<צור גלין: - - היתר הפליטה במדינת ישראל מוכתב מהדירקטיבה האירופאית.

<צור גלין: זה לא היתר פליטה נחות, זה היתר פליטה שמגבילים מפעלים באירופה.

<צור גלין: אני מדבר על מערב אירופה: גרמניה, צרפת, אנגליה.

<צור גלין: כל מדינות מערב אירופה הן תחת אותם סטנדרטים שאנחנו מחייבים במדינת ישראל.

<צור גלין: לכן, מפעל “פניציה” עובד כעת לפי הדירקטיבה האירופאית.

<צור גלין: הנושא של הגז, שייכנס ל"פניציה", כמובן שייטיב עם כולנו.

<צור גלין: אני רק רוצה - -

דוד אזולאי: מתי זה אמור לקרות, אדוני?

<צור גלין: - - כעיקרון, היו צריכים להיות שני שלבים.

<צור גלין: השלב הראשון - זה היה צריך להיות מובל במכליות כביש.

<צור גלין: משרד התחבורה עדין לא נתן רישוי למכליות הכביש לנוע אבל בשיחות שהיו לי הבוקר עם מינהל הגז, דובר על זה שלקראת הקיץ הקרוב ייסלל הצינור, וזה דבר שיביא את הגז ישירות.

<צור גלין: אחד האנשים דברו פה שזה יעבור דרך הקרקעות, אז קודם כל, אנחנו מנסים להחזיק את המקל משני הקצוות.

<צור גלין: מצד אחד אנחנו רוצים אוויר נקי, שיהיה גז אבל מצד שני, כדי שיהיה גז, צריך שיהיה צינור, והצינור צריך לעבור דרך איזה מקום.

<עמאד דחלה: אנחנו לא רוצים בכלל.

<צור גלין: - - אוקי, בסדר, זו גם שיטה, זה גם נכון - -

חנא סוייד: ההבדל הוא בין מי שנותן את הקרקע ומי שנהנה מהגז.

חנא סוייד: מי שנהנה מהגז זה "ציפורית", זה "פניציה".

חנא סוייד: מי שנותן את הקרקע זה טורעאן, כפר כנא, משהד.

חנא סוייד: יש פה א-סימטריה.

<קריאה: זו הצגה לא נכונה של הדברים.

<צור גלין: אם יורשה לי, מי שנהנה מהגז הטבעי במדינת ישראל זה כלל אזרחי מדינת ישראל.

<צור גלין: הגז הטבעי משפר את הפליטות לאוויר בצורה דרמטית.

<צור גלין: כל מה שדובר פה, סוקסים, חלקיקים, כל הדברים האלה יופחתו בעשרות אחוזים כאשר הגז הטבעי ייכנס, וזה לרווחת כל התושבים בסביבה.

<צור גלין: הגז הטבעי רק יהיה בשורה לתושבים מבחינת זיהום אוויר.

<צור גלין: גם היום, לענין הבדיקות, עשינו בכפר כנא, היינו פעמיים, ב-2005 ו-2010.

<צור גלין: אנחנו עתידים להגיע עוד פעם ב-2014 לכפר כנא עם ניידת למשך חודש.

<צור גלין: במשהד היינו פעמיים, ב-2009 ו-2010 וברומת אל-הייב היינו גם פעם אחת.

<צור גלין: בא נגיד שמבחינת ניטור, נכון שזה לא מקביל לניטור בחיפה שיש תחנות קבועות אבל יחסית למקומות שאין אזור תעשיה צפוף כמו ברמת-חובב או מפרץ חיפה, ביצענו לא מעט ניטורים שם, בתוך הכפרים.

<צור גלין: לא מצאנו אף פעם ריכוזים שאמורים - -

דוד אזולאי: אם הבדיקה שלכם היא רק פעמיים שלוש בשנה, איך אתם יכולים לקבל אינדיקציה מדויקת?

<צור גלין: הלוואי שהיה לי תקציב לשים ניטור בכל כפר ובכל עיר.

דוד אזולאי: סליחה, יש פה חבר כנסת שהיה שותף להסכם ואומר שבאותו הסכם שסוכם על העברת המפעל מחיפה לאזור "ציפורית", דובר שהיינו צריכים לעשות עמדות ניטור קבועות וזה לא קורה.

באסל גטאס: יש לי הרגשה שאתה מדבר בשם המפעל, לא בשם הסביבה או בשם המשרד לאיכות הסביבה.

<צור גלין: אדוני, אני לא יודע איפה נאמרו הדברים האלה כי בתנאי הרישוי של המפעל לא מופיעות תחנות.

<צור גלין: אני לא מכיר שום צו או שום דרישה - -

באסל גטאס: באיזו שנה באת למשרד לאיכות הסביבה?

<צור גלין: אני באתי רק לפני שנתיים.

באסל גטאס: אני אומר לך שההסכם הזה היה ב-93.

<צור גלין: יפה, אבל גם הזיכרון הארגוני שלנו לא מכיר את הדרישה הזאת.

<צור גלין: אם אדוני יראה לי את הדרישה הזאת, אני אשמח מאד.

באסל גטאס: אני אראה לך.

באסל גטאס: קצת דפדוף בתיקים אצלך ותראה את הפלט של אותן תחנות.

באסל גטאס: היתה תחנה במשהד, היתה תחנה בכפר כנא והיתה תחנה באזור “ציפורית”.

באסל גטאס: ליד היישוב היהודי-דתי מעל...

באסל גטאס: הושעיה.

באסל גטאס: זה מאבק שעשינו באגודת הגליל גם עבור הושעיה, לא רק עבור משהד, ריינה ונצרת.

באסל גטאס: זה היה פתרון גם מבחינה ציבורית, שהקהילה שהתנגדה, בסוף מצאנו את הצורה איך לנטר את "פניציה".

באסל גטאס: ברגע שעברו הרמות המותרות, "פניציה" היתה אמורה לשרוף דלק יותר טוב עם פחות גופרית.

באסל גטאס: אני לא יודע איזה דלק הם שורפים היום.

<צור גלין: היום הם שורפים מזות אבל - -

באסל גטאס: כמה אחוז גופרית?

<צור גלין: אחוז אחד, דל גופרית.

דוד אזולאי: שאלה ליועצת המשפטית של הוועדה, בבקשה.

<ורד קירו זילברמן: רק שאלת הבהרה לגבי האזור כולו: עכשיו, אחרי שחוק ה-PRTR, מה שנקרא הדיווחים על זיהומים לסביבה שאמורים להתקבל מהמפעל עצמו, אני יודעת שהמשרד הוציא דוח, דוח 2012, ופרסם למשל, שבאשדוד היתה חריגה מאד גדולה ב-VOC מנתוני המפעלים עצמם.

<ורד קירו זילברמן: האם ידוע לך מה הנתונים לגבי האזור של מפעל "פניציה"?

<צור גלין: תראי, כעיקרון, ברגע שמפעל שורף מזות, הערכים האלה יהיו גבוהים.

<צור גלין: אותו דבר יש לנו בתחנת הכוח "אשכול" באשדוד.

<צור גלין: כל תעשיה שעובדת על מזות, בהכרח הפליטות יהיו גבוהות.

<צור גלין: לכן אני כל הזמן חוזר ואומר שהבשורה שלנו זה גז טבעי.

<צור גלין: ברגע שהגז הטבעי יגיע ל"פניציה" - -

דוד אזולאי: אבל עד אז מה קורה?

דוד אזולאי: הרי הבטיחו שזה יהיה בתחילת השנה ואתה עכשיו מדבר אתנו על אוגוסט, ואני לא יודע מה יקרה עד אוגוסט.

<צור גלין: - - גם מנהלת מחוז הצפון לחצה אישית בוועדות התכנון לקדם גם את המפעל באלון תבור שדוחס את הגז, גם את ההגזזה בתוך המפעל.

<צור גלין: אנחנו דוחפים את הכל.

<צור גלין: מבחינת המשרד, הוא עשה את הכל כדי שזה ירוץ מהר יותר.

<צור גלין: כבר קיבלו שני המתקנים של סופר-גז, גם באלון תבור וגם ב"פניציה", קיבלו טיוטה של תנאי רישיון עסק ומבחינתנו הם יכולים להתחיל לעבוד.

דוד אזולאי: אני רוצה לשאול אותך, אדוני, האם הוועדה יכולה לקבל את הנתונים של הניטור שעשיתם במשך השנתיים, שלוש האחרונות?

<ערן חיימוביץ: ודאי.

<ערן חיימוביץ: זה מפורסם באתר אבל לתשובת הגברת - -

<צור גלין: אין שום בעיה.

דוד אזולאי: אני מבקש שהוועדה תקבל את הנתון הזה על מנת שנדע עד כמה הנזק הזה באמת גדול.

<צור גלין: אנחנו נעביר לך את כל הדוחות שעשינו.

דוד אזולאי: אני מבקש שהוועדה תקבל את זה.

דוד אזולאי: חבר הכנסת סוייד רוצה לשאול שאלה.

חנא סוייד: אני רציתי לשאול שאלה פשוטה וישירה: אני הבנתי שכאילו הוצא איסור על התרת בניה באיזה שהוא רדיוס מסוים שכולל את הישובים משהד, כפר כנא וכל הסביבה שם.

חנא סוייד: איך אפשר לחיות עם הדבר הזה?

חנא סוייד: מה זאת אומרת?

חנא סוייד: מה זה להקפיא ישובים בשביל “פניציה” או "ציפורית" או גז או זיהום?

חנא סוייד: מה זה?

חנא סוייד: זה ישובים שצריכים להתפתח.

חנא סוייד: איך יכול להיות מצב כזה?

דוד אזולאי: מי הוציא מסמך כזה?

מסעוד גנאים: המתכננת של המשרד להגנת הסביבה לוועדת התכנון והבניה מבוא העמקים.

מסעוד גנאים: יש את המסמך אצל הוועד הציבורי של רדואן חסן.

<רדואן חסן: אני יושב ראש הוועדה העממית במשהד.

<רדואן חסן: אני רותח מזעם על הדיון ועל התשובות.

<רדואן חסן: אנחנו יודעים שיש זיהום ולא צריך להוכיח את זה גם אם המפעל קיים או לא קיים, יש זיהום.

<רדואן חסן: כשמתכננת מחוז הצפון לאיכות הסביבה מוציאה דרישה כזאת, לא לתת היתרים, היא יוצאת מנקודת הזיהום.

<רדואן חסן: אם זה היה משרד הביטחון, הייתי מבין שיש מוקשים שם, עד שהוא יפרק אותם ואז ייתן לאנשים לבנות.

<רדואן חסן: אז פניתי במכתב לשר לאיכות הסביבה עמיר פרץ וגם למחוז הצפון לקבל תשובה, ושניהם ענו אותה תשובה: תחכה, יהיה גז.

<רדואן חסן: אבל אני דרשתי הסבר, למה הוצאת הנחיה כזאת?

<רדואן חסן: תנו לנו את המידע.

<רדואן חסן: אני מבין שלפי הדברים של עמיר פרץ, הנכד שלי הולך לחיות בסדר, אוויר נקי, אבל הבן שלי הולך למות מסרטן על מידה שהם מסתירים, על מידה שהמשרד הזה מסתיר.

<רדואן חסן: סליחה, אדוני, במדינת ישראל זה נקרא עבירה פלילית, ואני מניח שצריך להגיש תלונה במשטרה לפתוח בחקירה פלילית נגד המשרד.

<רדואן חסן: הוא לא ענה.

<רדואן חסן: אתה יודע מה, אני לא רוצה חקירה פלילית, אני רוצה שיענו לי: טעינו.

דוד אזולאי: תודה רבה.

חנא סוייד: אני חושב שזה לב הענין, אדוני היושב ראש, כי אם אנחנו עכשיו נתחיל לדבר על מודלים של פיזור מזהמים וכיווני רוחות.

חנא סוייד: ..

חנא סוייד: אנשים, אסור להם לבנות והישובים פורחים.

דוד אזולאי: חבר הכנסת דב חנין, בבקשה.

דב חנין: תודה אדוני היושב ראש.

דב חנין: אני חושב שהדיון הזה הוא דיון חשוב ואסור שהוא ילך לנו לאיבוד ויתפספס.

דב חנין: אני רוצה, אדוני היושב ראש, ברשותך, בכמה מילים לומר שהסיפור זה של אזור התעשייה “ציפורית” הוא סיפור עם היסטוריה ארוכה.

דב חנין: סביב אזור התעשייה "ציפורית" התנהלו מאבקים של התושבים לאורך שנים רבות.

דב חנין: אגב, לא רק מפעל “פניציה” אלא נגד כל הקונספט של אזור התעשייה "ציפורית", כפי שהוא התפתח.

דב חנין: גם הוועדה המחוזית לתכנון ובניה קיבלה בזמנו החלטה שאמרה שבאוזר התעשייה "ציפורית" אי אפשר יהיה לבנות כל סוג של תעשייה מכיוון שיש ישובים קיימים שנמצאים מסביב.

דב חנין: נקודת המוצא לא יכולה להיות שמתעלמים מישובים קיימים, מחליטים על הקמת אזור תעשייה ועכשיו, הישובים שהיו קיימים עוד לפני אזור התעשייה יצטרכו להסתדר עם אזור התעשייה שבא אחריהם.

דב חנין: זה פשוט היפוך של כל הסדר ההגיוני.

דב חנין: אני חושב שההנחיה של המשרד להגנת הסביבה שהוצאה לוועדה המחוזית, היא הנחיה שמחייבת אותנו לבירור יותר מעמיק.

דב חנין: אם המשרד להגנת הסביבה חושב שיש בעיה בבתים שיהיו קרובים יותר מ-2 קילומטר, אני לא טוען שהמשרד להגנת הסביבה ממציא פה טענות.

דב חנין: אם הוא חושב שיש בעיה עם בתים שקרובים יותר מ-2 קילומטר, סימן שיש פה בעיה אמתית.

דב חנין: השאלה בבעיה האמתית הזאת היא מאיזה כיוון פותרים את הענין?

דב חנין: האם אומרים שהישובים שהיו קיימים עכשיו יצטרכו להתפנות אולי, אולי 2 קילומטר זה מתאים היום אבל אולי בעתיד אנחנו נגיע למסקנה שזה 3 קילומטר, אולי 4 קילומטר, אולי 5 קילומטר, אולי כיוון הרוחות, 6 קילומטר או שאנחנו צריכים להבין שמשהו באזור התעשייה "ציפורית" לא מתאים לקרבה כזו למגורים של בני אדם.

דב חנין: אם זה הענין, ואני מבין מבלי שאנחנו יודעים את כל הנתונים, שזו כנראה העמדה בשורה התחתונה של המשרד להגנת הסביבה, המסקנה מזה צריכה להיות לטפל באזור התעשייה “ציפורית”.

דב חנין: לטפל באזור התעשייה "ציפורית" זה אומר בהחלט לבחון את האזור הזה בגישה מאד מחמירה שאומרת שיש פה מסביב בני אדם, עקרונות של זהירות מקדימה, בדיוק כמו שהמשרד להגנת הסביבה מציע לפעול אבל רק קחו את המסקנות לכיוון הנכון.

דב חנין: זהירות מקדימה אומרת שיכול להיות שהאזור הזה לא מתאים או חלק מהמפעלים בו לא מתאימים.

דב חנין: במקור הרי דובר על תעשיות קלות.

דב חנין: אני חושב שזה לא תעשיות קלות, אם אנחנו מדברים על זיהומים כאלה.

באסל גטאס: הותאם התקנון בשביל מפעל "פניציה".

באסל גטאס: המפעל הזה, אתה יודע שהמנכ"ל שלו היה עודד טירה, שהיה חבר אישי של כל ראשי הממשלות.

באסל גטאס: אני אומר לך, בהצהרה שלהם לבג"ץ, הם התחילו לעבוד ללא רישיון, הם בנו ללא רישיון, ללא היתר בניה.

באסל גטאס: המפעל הזה קם ללא היתר בנייה ובא ראש הממשלה וחנך אותו.

באסל גטאס: זה משהו מדהים.

דוד אזולאי: רבותי, אני מציע, בדיון של שעה, אל תצפו שעכשיו נפתור את כל הבעיות של אזור התעשייה "ציפורית".

חנא סוייד: אבל איך אפשר, אדוני היושב ראש, לא לבנות בישובים?

חנא סוייד: ומעבר לכך, ניחא שלא יוציאו היתרי בניה אבל יש אנשים שגרים שם.

חנא סוייד: מה אתם?

חנא סוייד: מה עושים להם?

דב חנין: אדוני היושב ראש, אני רוצה לסכם ולומר שהחטא הקדמון בסיפור הזה נמצא בזה שאזור התעשייה הוא לא בשטחי השיפוט של הרשויות המקומיות.

דב חנין: זה לא רק ענין של כסף.

דב חנין: אם הרשות המקומית, זה בתחומיה, היא יכולה להחליט, היא יכולה לקבוע: זה מתאים לנו או לא מתאים לנו.

דב חנין: רשויות מקומיות יכולות לפתח, רוצות אזורי תעשייה אבל הן גם יכולות לשלוט במה נעשה ומה לא נעשה.

דב חנין: כאשר הפרידו את אזור התעשייה מהישובים הסמוכים, יצרו פה את החטא הקדמון שאנחנו מתקדמים אליו בכיוון הלא נכון.

דב חנין: אדוני היושב ראש, הצעה שלי לסיכום: אני מציע שאנחנו נדרוש ממשרדי הממשלה לבחון מחדש את אזור התעשייה “ציפורית” כולו בכל מישורי הזיהום: זיהום אוויר, זיהום קרקע, זיהום מים, כל נזק פוטנציאלי שקיים סביב האזור הזה.

דב חנין: שאנחנו נדרוש הקמת ועדת-גבולות, שתבחן מחדש את השיוך המוניציפאלי של האזור הזה, לא רק בהיבטים של כסף אלא קודם כל בהיבטים של הגנה על החיים והבריאות של התושבים.

דוד אזולאי: תודה רבה אדוני.

דוד אזולאי: חברת הכנסת תמר זנדברג, בבקשה.

תמר זנדברג: תודה אדוני.

תמר זנדברג: אני רוצה להתחיל מהנקודה האחרונה של חבר הכנסת דב חנין, שאני מצטרפת לדברים שלו: יש לנו מקרה נדיר, הנושא הזה של חלוקת הגבולות המוניציפאליים, אנחנו מכירים אותו מהרבה מאד מקומות בארץ.

תמר זנדברג: בדרך כלל מועצות אזוריות וישובים כפריים דללי אוכלוסייה ורבי שטח, מקבלים אזורי תעשייה שנהנים מהארנונה שלהם ומההכנסות שלהם על חשבון ישובים מוחלשים יותר בפריפריה.

תמר זנדברג: אנחנו מכירים את זה מהנגב, מהגליל ומהרבה מקומות.

תמר זנדברג: בדרך כלל החלוקה היא אתנית, פנים-יהודית, אני חייבת גם את זה להגיד כאן.

תמר זנדברג: והנה, כאן אנחנו מגלים מקרה הפוך.

תמר זנדברג: יש לנו עיר שקיבלה את אותו אזור תעשייה שנמצא בשטח הישובים הערביים, במקרה הזה, רק שזה לא שישוב עם רוב אשכנזי קיבל על חשבון מזרחי אלא על חשבון הישובים הערביים.

תמר זנדברג: היה לנו היפוך.

תמר זנדברג: שרשרת ה"מזרוח", תמיד יש מישהו נחות ממך ובתחתית השרשרת הזאת ונמצאים הישובים הערביים, שהאזור שנמצא בשטח שלהם הופקע מהם וקיבלה אותו עיר, שבדרך כלל זה קורה הפוך - -

<קריאה: אמת, אמת.

תמר זנדברג: - - מסתבר שתמיד יש מישהו פחות.

תמר זנדברג: וככה, אם אנחנו רואים למשל בים המלח, שערים ששולחות את עיקר העובדים, סובלות מעיקר זיהום האוויר אבל ההכנסות ניתנות למישהו אחר, אז כאן הפוך.

תמר זנדברג: יש כאן יישובים שסובלים מזיהום האוויר אבל את ההכנסות מקבל מישהו אחר.

תמר זנדברג: גם הפתרון כאן הוא פתרון הפוך.

תמר זנדברג: אני מתגאה יחד עם מספר חברי כנסת להשתייך לאלה שחשובה להם גם הסביבה, וחשובה להם העבודה.

תמר זנדברג: אנחנו לא רוצים אף פעם לסגור מקומות עבודה, חשוב לנו עידוד התעשייה וחשוב לנו גם השוויון והצדק.

תמר זנדברג: רק מה?

תמר זנדברג: במקרים אחרים באים אלינו, חברי הכנסת הסביבתיים, כאן, בוועדה, ואומרים לנו: למה אתם נגד סגירת מפעל מזהם?

תמר זנדברג: זה לא לוקח מקומות עבודה.

תמר זנדברג: כאן אנחנו עוד פעם היפוך היוצרות: המפעל המזהם, חובה עליו, חייב, אומרים נציגי הממשלה, להישאר אבל הבנייה, אלה שסובלים מהזיהום, הם צריכים להסיג את עצמם ולהגביל את הבנייה.

תמר זנדברג: יש כאן איזה היפוך יוצרות בלתי מתקבל על הדעת ושוב, כנראה שהשאלה היא הזהות של האוכלוסייה שסובלת מזיהום האוויר, זהות המפעל והמיקום שלו והחלוקה של כל הדבר הזה.

תמר זנדברג: ולכן, אני רוצה לומר: אני משוכנעת, כמו במקרים קודמים גם במקרה הזה, שאפשר להגיע לפתרון שיספק עבודה בכבוד, שיספק סביבה בריאה ונקיה מזיהום אוויר.

תמר זנדברג: שיספק פתרון דיור ובניה על הקרקעות בישובים, וזה מתקשר לדיונים הקודמים שניהלנו כאן, בכל ישראל ובמיוחד בגליל, וייעשה איזה שהוא תיקון שמתחייב כאן.

תמר זנדברג: וכאן, אני מצטרפת לנקודה האחרונה של דב חנין - אנחנו חייבים בכל פעם לדעת מאיזה כיוון אנחנו מסתכלים על הבעיה הזאת.

תמר זנדברג: במקרה הזה, אי אפשר להפריד את סוגיית בניית יחידות הדיור בישובים הערביים מהסוגיה של הסבל מהזיהום, מהסוגיה של חלוקת הגבולות המוניציפאליים ושטחי השיפוט, ולדעת מי מרוויח ומי מפסיד מאותו דבר בדיוק, שנמצא בלב הענין.

תמר זנדברג: לכן, אני מצטרפת להצעה של דב חנין לקיים את הדיון ביחד, במשותף.

דוד אזולאי: תודה רבה.

דוד אזולאי: נתנאל היימן.

<קריאה: לצערנו, זה הולך לפי פוליטיקה.

תמר זנדברג: זה ממש לא ייאמן.

<קריאה: לוקחים ממני ונותנים לאחר.

דוד אזולאי: נתנאל היימן, נציג התאחדות התעשיינים.

דוד אזולאי: בבקשה אדוני.

<נתנאל היימן: אני לא מכיר את היישובים מסביב, אני רק רוצה להסביר שהבעיה פה, ושוב אנחנו חוזרים לנושא של בירוקרטיה.

<נתנאל היימן: המפעל, הידיים שלו די קשורות ורק בגלל בעיות מול הרגולטורים, מול משרדי הממשלה השונים.

<נתנאל היימן: מצד אחד, לפני מספר שנים הגיע כיבוי אש וביקש מהמפעל לעשות פעולות מסוימות.

<נתנאל היימן: עברו 3 שנים, הגיע המשרד להגנת הסביבה והבין שהדרישות של כיבוי אש בעצם גורמות לזיהום מחוץ למפעל.

<נתנאל היימן: מהצד השני, הדרך להוריד את הזיהום בפועל, בואו נהיה פחות צודקים ויותר חכמים – הדרך להוריד את הזיהום בפועל זה על באמת על ידי הנושא של הגז הטבעי.

<נתנאל היימן: - -

דוד אזולאי: אבל בינתיים יש כל מיני הנחיות מכל מיני משרדים.

<נתנאל היימן: - - אבל הנושא של הגזר הטבעי מעוכב לא כי מפעל "פניציה" לא רוצה.

<נתנאל היימן: מפעל “פניציה” צמא לגז טבעי כי זה מוריד לו את העלויות והופך את המפעל ליותר רווחי ויותר כלכלי אלא שיש ויכוחים - -

מסעוד גנאים: העיקר שיהיה פחות מזהם.

<נתנאל היימן: אני מסכים.

<נתנאל היימן: אני אומר שמי שכרגע מונע - -

<רדואן חסן: אתה מתכוון להון-שלטון אדוני.

<רדואן חסן: טייקון אצלך זה סיפור אחר.

<רדואן חסן: בינתיים זה על חשבון החיים שלנו, והמשרד של איכות הסביבה לא ענה.

<רדואן חסן: למה?

<רדואן חסן: בשביל זה התכנסנו, למה הוציא הנחיה כזאת?

<רדואן חסן: שייתן תשובות או שמחר בבוקר - -

<נתנאל היימן: אני מנסה - - -

חנא סוייד: למות מזיהום זה גם פרקטי.

חנא סוייד: זה מאד פרקטי.

<נתנאל היימן: - - אני מסביר, אני יכול לדבר?

<נתנאל היימן: מי שכרגע מונע את ההגעה של גז טבעי למפעל "פניציה" ולעשרות מפעלים אחרים זה ממשלת ישראל.

<נתנאל היימן: בגלל שיש בעיות בירוקרטיות בין משרד האנרגיה למשרד התחבורה, שלא החליטו ביניהם איך אפשר להביא משאיות של גז טבעי ל"פניציה".

<נתנאל היימן: החלוקה של הצינור תקועה בעשרות וועדות סטטוטוריות של ועדות תכנון מקומיות וועדות תכנון פנימיות אז הצינור גם מתעכב.

<נתנאל היימן: היתה החלטת ממשלה של ממשלת ישראל שאמרה שהיא הבינה את החשיבות של הגז הטבעי גם מבחינה סביבתית וגם מבחינה כלכלית.

<נתנאל היימן: החלטות ממשלה מאד קל לכתוב אבל אף גורם בממשלה ישראל לא קידם אותן ולא בדק באמת שהן גם יבוצעו.

דוד אזולאי: אז הכי פשוט להוציא הנחיה לוועדת לתכנון ובניה לא לאשר בניה ברדיוס כזה או אחר.

דוד אזולאי: זה הכי פשוט להתנער מכל.

דוד אזולאי: ..

חנא סוייד: זה מה שקורה כאן.

חנין זועבי: הוא מסביר את זה בבירוקרטיה.

מסעוד גנאים: במקום להרחיק את סיבת המחלה מרחיקים את החולה.

דוד אזולאי: הנציגה של משרד הבריאות נמצאת פה?

דוד אזולאי: בבקשה.

דוד אזולאי: אתם מודעים לכל מה שאנחנו שומעים כאן?

<איזבלה קרקיס סוקמט: אני אפידמיולוגית סביבתית של משרד הבריאות.

<איזבלה קרקיס סוקמט: אני אתייחס לכמה נקודות מבחינת התחלואה והנתונים שקיימים בידינו: אנחנו בדקנו את נתוני הסרטן כי זו התופעה שמדאיגה את כל הציבור וגם אותנו כמובן.

<איזבלה קרקיס סוקמט: אנחנו ריכזנו את הנתונים של 5 שנים, שהדיווח אפשר לנו לסכם אותן.

<איזבלה קרקיס סוקמט: מדובר על תקופה בין 2005-2009.

<איזבלה קרקיס סוקמט: בדקנו בנשים ובגברים בכפר כנא ספציפית ובמשהד, ביחס לכלל האוכלוסייה הערבית של מדינת ישראל.

<איזבלה קרקיס סוקמט: התייחסנו לנתוני מחלות הסרטן החדשים ולכלל מחלות הסרטן בישובים האלה ביחס לאוכלוסייה הערבית במדינה.

<איזבלה קרקיס סוקמט: - -

<קריאה: למה רק ערבית?

<איזבלה קרקיס סוקמט: - - אני אסביר: בנתונים כמו של מחלת סרטן, מכיוון שזו מחלה שהיא בעלת מספר גורמי סיכון, אנחנו צריכים לתקנן את הנתונים שלנו בהתאם לאופי האוכלוסייה.

<איזבלה קרקיס סוקמט: אנחנו מתקננים גם לפי הנתונים של האוכלוסייה הערבית, אנחנו משווים עם האוכלוסייה הערבית ונתונים של אוכלוסייה יהודית עם אוכלוסייה יהודית, ומתקננים גם התפלגות של הגילאים כי אנחנו יודעים שהתחלואה קשורה גם לגיל.

<איזבלה קרקיס סוקמט: בהשוואה של הנתונים האלה, אנחנו ראינו שבתקופה של 5 שנים האלה אין עודף תחלואת סרטן בישוב - -

<עמאד דחלה: איזה ישוב?

<עמאד דחלה: זה אמתי?

<איזבלה קרקיס סוקמט: - - יש חובת דיווח של נתוני הסרטן ואנחנו מדברים על כלל תחלואת הסרטן וגם לפי סוגי סרטן שונים.

<איזבלה קרקיס סוקמט: למשל, סרטן השד, סרטן הריאות, סרטן במעי הגס.

<איזבלה קרקיס סוקמט: אנחנו יכולים לראות, שוב, שמדובר על מחלה שהיא לא בסדר גודל של המונים.

<איזבלה קרקיס סוקמט: מדובר על מספרים קטנים כך שזה מחייב אותנו להתייחס לתקופה של מספר שנים כדי לתת איזו שהיא עמדה שתהיה מבוססת על מספר מספיק לצורך ההשוואה.

<איזבלה קרקיס סוקמט: מבחינתנו, אנחנו עומדים אחרי הנתונים האלה, ומדובר על נתונים אמתיים.

<איזבלה קרקיס סוקמט: אני יכולה להקריא לך מה בדיוק הנתון כך שביחס להשוואה לכלל נתוני הסרטן במדינת ישראל, אין עודף תחלואה במחלות סרטן.

חנא סוייד: בדקתם מחלות דרכי נשימה למשל?

<איזבלה קרקיס סוקמט: אמרתי שמלכתחילה אתייחס למספר נקודות.

<איזבלה קרקיס סוקמט: שוב, לפי החוק, בידינו קיימים נתונים ויש חובת דיווח לגבי מחלות סרטן.

<איזבלה קרקיס סוקמט: לגבי מחלות בדרכי הנשימה – קיימים נתונים של האשפוזים במשרד הבריאות.

<איזבלה קרקיס סוקמט: יחד עם זה, חשוב לציין שמכיוון שלא מצאנו ולא ראינו בדוחות של המשרד להגנת הסביבה עליה בריכוזי מזהמי אוויר, לא מצאנו לנכון לרכז את הנתונים של האשפוזים עקב מחלות בדרכי הנשימה ואין לי כרגע את הנתונים האלה מכיוון שלא היתה סיבה מוצדקת מבחינתנו לסקור את הנתונים האלה.

דוד אזולאי: רק רגע.

דוד אזולאי: גברתי, איך המשרד להגנת הסביבה הוציא הנחיה כזאת לוועדה לתכנון ובניה?

דוד אזולאי: אתם מעבירים את הנתונים האלה למשרד הפנים?

דוד אזולאי: העברתם אותם?

<איזבלה קרקיס סוקמט: אנחנו, בתור משרד הבריאות, אנחנו לא יכולים לבקר את העבודה של - -

דוד אזולאי: לא לבקר רק להעביר את הנתונים האלה, שידעו.

<איזבלה קרקיס סוקמט: בדוחות של המשרד להגנת הסביבה, אנחנו משתמשים בהם לצורך הערכת החשיפה וההבנה של תחלואה פוטנציאלית באוכלוסיות.

<איזבלה קרקיס סוקמט: מכיוון שלא היתה - -

<קריאה: איך תעשי בדיקה מקיפה אם פעם ב-3 שנים עושים בדיקה?

<איזבלה קרקיס סוקמט: שוב, אני אחראית על סיכום ממצאי התחלואה.

<איזבלה קרקיס סוקמט: מכיוון שלא ראינו עודף או עליה בחשיפה של אוכלוסייה ספציפית אז לא מצאנו פה אינדיקציה לסיכום של נתוני האשפוז.

<איזבלה קרקיס סוקמט: אינדיקציה של נתוני סרטן אכן היה לנו חשוב כדי להרגיע את האוכלוסייה ולתת נתונים אמתיים.

<איזבלה קרקיס סוקמט: אנחנו סיכמנו והוצאנו ויש לי נתונים מספריים, אני יכולה לתת לכם.

דוד אזולאי: תודה.

חנא סוייד: אתה יכול להירגע, אבו יוסוף, אין בעיות.

חנא סוייד: תלכו הביתה רגועים, אין בעיות.

דוד אזולאי: אבו יוסוף, בבקשה, תציג את הדברים שלך.

דוד אזולאי: תציג את עצמך.

<מוחמד יוסוף חסאן: נוכל לקבל את הדוח הזה?

<רדואן חסן: כמו שאמרתי, אני יושב ראש הוועד העממי במשהד.

<רדואן חסן: לאחר ההוראה של לכאורה הדברים של איכות הסביבה לא לתת היתרי בניה ברדיוס של 2 קילומטר, פניתי לשר וגם למשרד בנצרת לקבל תשובה למה.

דוד אזולאי: מתי יצאה ההנחיה הזאת, לפני כמה זמן?

<רדואן חסן: לפני 4,5 חודשים.

באסל גטאס: לא, יותר.

<רדואן חסן: לא, הם דרשו, הם ישבו עם הוועדה במבוא העמקים לפני 3 חודשים.

<רדואן חסן: הוועדה ענתה להם: הכפרים קיימים לפני, תזיזו את המפעל, אי אפשר לבוא לאנשים ולהגיד להם לא לבנות.

<רדואן חסן: ואז דרשנו מהם – מה הסיבה שלכם?

<רדואן חסן: אני חוזר ואומר: אם זה היה משרד הביטחון שאומר: אני מפרק מוקשים, מפרק מחנה ותחכו עד אז, בסדר, הייתי מבין אבל כשיוצאת דרישה מאיכות הסביבה, יש להם משהו מבחינת זיהום שהם לא מגלים אותו.

<רדואן חסן: השר התחמק מתשובה לחבר הכנסת מסעוד גנאים בכנסת, והדוברת שלהם ענתה לי כמעט אותה תגובה של השר ולא ענו למה הוציאו הנחיה כזאת.

<רדואן חסן: כתבנו להם מכתבים, על פי חוק חופש המידע שיתנו לנו את הנתונים וגם לא ענו.

<רדואן חסן: זאת אומרת, הם מסתירים מידע ולא נשארה לנו ברירה אלא רק לפנות לבית המשפט ולהגיש תלונה במשטרה על עבירות פליליות של פקידי ממשלה, שיושבים כדי לשרת אותנו ולעזור לנו ולשתף אתנו פעולה.

<רדואן חסן: הם עושים עבירה פלילית.

<רדואן חסן: הם מסתירים מידע.

<רדואן חסן: לפי התורה, אדוני, פעם קראו לי "הרב רג'ואן" במאה שערים, זה כאילו רצח שהם מסתירים מידע.

<רדואן חסן: יגידו מה המידע כדי שאעבור לגור בנגב כדי לשמור על החיים שלי.

דב חנין: הנגב לא ממומלץ, לא מומלץ הנגב.

<רדואן חסן: אני שואל את מנכ"ל מפעל "פניציה" ערן, מתוך ידידות, בעברית אומרים: איך החתול יכול לשמור על השמנת?

<רדואן חסן: הם עושים את הבדיקה והאדון בא פעם ב-3 שנים ובודק אם נכון או לא נכון.

<רדואן חסן: הם צריכים לפקח על הזיהום?

<ערן חיימוביץ: זה לא נכון מה שאתה אומר.

<רדואן חסן: זה מה שאמר האדון.

<ערן חיימוביץ: לא, הוא לא אמר פעם ב-3 שנים.

דוד אזולאי: אני מיד אאפשר לך אדוני.

דוד אזולאי: רק דקה.

<רדואן חסן: פעם בחצי שנה, בסדר?

<ערן חיימוביץ: אל תגיד דברים לא נכונים.

<רדואן חסן: לא, סליחה.

<רדואן חסן: פעם ביום.

<רדואן חסן: אתה, אסור לך לעשות את הבדיקה על עצמך, אתה לא בודק את עצמך, אני בודק אותך.

<ערן חיימוביץ: אני לא בודק את עצמי, גם זה לא נכון.

דוד אזולאי: מנכ"ל "פניציה", בבקשה.

<ערן חיימוביץ: אני רוצה להגיד כמה דברים, האמת ששתקתי רוב הזמן והתאפקתי אבל לדעתי רוב האנשים פה מדברים, ויש פה חוסר ידיעה די גדול, כמו שטוען רדואן.

<ערן חיימוביץ: קודם כל, אני קובל על השם של הישיבה הזאת בכלל.

<ערן חיימוביץ: אני חושב שהשם הזה לא נכון.

<ערן חיימוביץ: “פניציה” פועלת מתוקף חוק עם רישיון עסק והיתר פליטות, וזה לא מערב פרוע, בתשובה לגברת ששאלה קודם ואני לא יודע מי היא ומה תפקידה.

דוד אזולאי: הגברת היא היועצת המשפטית של הוועדה, אדוני.

<ערן חיימוביץ: נעים מאד, ערן.

מסעוד גנאים: עצם הדיון על "פניציה" הוא פסול?

<ערן חיימוביץ: לא, בכלל לא.

תמר זנדברג: אז למה יש הגבלת בניה מסביב?

<ערן חיימוביץ: רגע, אני אגיד הכל.

<ערן חיימוביץ: ממש לא פסול.

<ערן חיימוביץ: קודם כל, השם ""פניציה" מזהמת את הסביבה" כנושא לישיבה, בלי לדעת, להגיד את זה, זה לא נושא לישיבה.

חנא סוייד: צריך להגיד “פניציה” מטייבת את הסביבה.

עפו אגבאריה: הרדיוס של 2 קילומטר זה - -

דוד אזולאי: רגע, רבותי חברי הכנסת, דקה.

דוד אזולאי: אתם יודעים מי קובע את השם ואת הנושא, זה נשיאות הכנסת קבעה ולא אנחנו.

<ערן חיימוביץ: קודם כל, על מנת למנוע הטעייה וגם למנוע את הישיבה הזאת, שאני חושב שברובה היא בזבוז זמן - -

<קריאות: מה זה?

<קריאות: מה, אתה בא ללמד אותנו פה?

דוד אזולאי: תסלח לי.

<מוחמד יוסוף חסאן: אתה מזהם את כל האזור והמשרד לאיכות הסביבה פעם בשנתיים עושה בדיקה.

דוד אזולאי: אדוני, מנכ"ל "פניציה", חבריי חברי הכנסת, אדוני ראש המועצה, כשמדובר בחיי אדם ובפיקוח נפש על סמך עובדות ולא סיפורים, אני חושב שזה לא בזבוז זמן.

דוד אזולאי: בכל הכבוד, זאת - -

<קריאה: תדע לך שנלך ונביא את הציבור הערבי לתוך הכפר.

<קריאה: שים את זה בראש שלך.

<קריאה: אל תגיד שטויות.

<קריאה: תכבד את עצמך.

דוד אזולאי: אני מבקש ממך שתירגע אחרת יוציאו אותך.

<קריאה: שידבר באופן הוגן והגון.

דוד אזולאי: אתה אל תקבע איך לדבר, עם כל הכבוד.

חנין זועבי: הוא לא חושב באופן הגון אז איך ידבר הגון, זה מה שהוא חושב.

חנא סוייד: אבל אדוני היושב ראש, תסכים אתי שפה היתה אמירה - -

דוד אזולאי: עצרתי את הדיון, הערתי את מה שהערתי.

<ערן חיימוביץ: קודם כל, אם נעלבתם ממשהו, אני אומר אל תפגעו, אני מתנצל.

<ערן חיימוביץ: הייתם צריכים לשמוע את המשך המשפט אז אולי הייתם מבינים את הדברים אחרת.

<ערן חיימוביץ: מדביקים תוויות ומזה חושבים שיצאו מסקנות חכמות.

<ערן חיימוביץ: אני מציע להקשיב עד הסוף.

<ערן חיימוביץ: הקשבתי לכם, ואני חושב שאחרי שנשמע את הכל יהיה פה קצת יותר רגוע.

<ערן חיימוביץ: אני הצעתי למסעוד גנאים, שלחתי לו מייל מיד אחרי הדיון שלו בכנסת והזמנתי אותו ל"פניציה" על מנת לראות הנתונים לאשורם, לראות את הבדיקות, לראות איך אנחנו עושים את הבדיקות, מי מאמת אותם, איזו חברות.

<ערן חיימוביץ: אני לא בודקת את עצמי, אני חייב להזמין חברות שהם מאשרים לי.

<ערן חיימוביץ: - -

<קריאות: - - -

<ערן חיימוביץ: - - שניה, אני לא בודק את עצמי, אף מפעל לא בודק את עצמו במדינה הזאת.

<ערן חיימוביץ: אני חייב להביא חברות שהם מאשרים לי אותן והם בודקים את הכל.

<ערן חיימוביץ: אני בעצם עובד עבורם בענין הזה, ואני עושה כל מה שהם אומרים לי.

<ערן חיימוביץ: אין פה מערב פרוע, המדינה מסודרת בענין הזה ומחויב בבדיקות כל חצי שנה ומחויב בדיווח על הדבר הזה, ו"פניציה", אין לה חריגות בהתאם לרישיון העסק ואין לה חריגות בהתאם להיתר פליטות.

<ערן חיימוביץ: זה דבר ראשון.

<ערן חיימוביץ: דבר שני, לפני 5 שנים, כשהיה ראש המועצה הקודם, הזמנתי אותו לאחר שקיבלתי איומים אישיים על חיי, שאם אני לא אעסיק קבלנים מהכפר אז הם יפגעו בי באופן אישי על זיהום מכיוון שמקרי הסרטן בכפר מאד עלו - -

חנא סוייד: זה לא רלוונטי.

עפו אגבאריה: אתה הבטחת שיהיה יותר טוב ויותר מובן אבל אתה מלבה לא רק את הענין - -

<קריאות: - - -

חנא סוייד: זה מסכסך ומחרחר.

דוד אזולאי: רבותי חברי הכנסת, אנא מכם, בואו נשמור על הסדר.

חנין זועבי: אתה והמפעל שלך יושב על האדמה שלהם.

<קריאות: - - -

דוד אזולאי: אני שומע את הדברים.

דוד אזולאי: בבקשה, אדוני המנכ"ל.

דוד אזולאי: אני יכול לבקש שקט?

<ערן חיימוביץ: מה שאני הצעתי לכל האזור, ומי ששיתף פעולה זה כפר כנא והושעיה במקרה הזה, שנקים איזה שהוא פורום, ומכיוון שקשה לקרוא את התוצאות - -

<קריאה: בגלל שהיתה ועדה קרואה בכפר קנא.

דוד אזולאי: אולי תשתוק?

<ערן חיימוביץ: - - הצעתי שנקים פורום אזורי, ששותפות בו כל המועצות עם משהד וכפר כנא וטורעאן והושעיה וערב אל-הייב וכל הכפרים מהסביבה, ונשב פעם בחצי שנה ואני אציג לכם את התוצאות כי קשה לקרוא אותן באתר, אני מסכים אתכם.

<ערן חיימוביץ: אני אראה לכם איזה פעולות אנחנו עושים, ואיפה שאני צריך להשתפר, אני אשתפר.

<ערן חיימוביץ: אין לי שום אינטרס לפגוע בסביבה.

<ערן חיימוביץ: אני חי בסביבה הזאת בדיוק כמוכם ואני רוצה לחיות בשלום עם הסביבה הזאת.

<ערן חיימוביץ: אני רוצה להיות אחראי.

<ערן חיימוביץ: בסוף, כל העובדים ב”פניציה” נושמים בדיוק אותו דבר, והם עובדים שם כל הזמן.

<ערן חיימוביץ: אז קודם כל, זה העיקרון של העבודה ואני מציע לכם את זה גם היום.

<ערן חיימוביץ: אני מציע לך ולטורעאן ולכפר כנא – כפר כנא והושעיה שיתפו פעולה ובאו.

<ערן חיימוביץ: משהד לא הסכימו לבוא וטורעאן, אני לא זוכר מה, אני מודה.

<מוחמד יוסוף חסאן: לא ידעתי שזומנו.

<ערן חיימוביץ: - - זה היה לפני זמנך, אתה צודק.

<ערן חיימוביץ: אליך לא היתה פניה, “פניציה” ב-2012 פשטה את הרגל והתחילה את חייה מחדש.

<ערן חיימוביץ: אני מצטער, אליך באמת לא היתה פניה.

<ערן חיימוביץ: לגבי המקור של ה-2 קילומטר: קודם כל, אני לא מכיר 2 קילומטר, אני מכיר 750 מטר.

<ערן חיימוביץ: יצאה תקנה חדשה במשרד להגנת הסביבה לפני שנה או שנתיים, אני לא יודע מתי זה יצא - -

<צבי גלין: מרחקי הפרדה?

<ערן חיימוביץ: - - מרחקי הפרדה.

<ערן חיימוביץ: מתי זה יצא?

<ערן חיימוביץ: ב-2012 יצאה תקנה חדשה שתוספת לכלל מדינת ישראל על מרחקי הפרדה מחומרים מסוכנים באזורי תעשייה.

<ערן חיימוביץ: כתוצאה מהתקנה הזאת הגדילו תחום של 750 מטר מרצפטורים מסוימים.

<ערן חיימוביץ: כיום, הבית ספר של משהד נמצא במרחק של 750 מהגדר של אזור התעשייה, לא זוכר, משהו כזה.

<ערן חיימוביץ: לכן, מכיוון שרציתם להתקרב עד הגדר של אזור התעשייה, וזה לא קשור בהכרח דווקא ל"פניציה" - -

<מוחמד יוסוף חסאן: אין לנו לאן ללכת.

<ערן חיימוביץ: אני מבין.

<ערן חיימוביץ: אבל אני מסביר מאיפה זה מגיע, אני לא אחראי על שטחים, אני מנהל מפעל.

<ערן חיימוביץ: - -

<קריאות: תסגור - - -

<ערן חיימוביץ: בסדר, בא נסגור.

<ערן חיימוביץ: אני אבוא אתכם לוועדות, אני יודע מה אני יודע - -

<רדואן חסן: לא, אבל היא אמרה 2 קילומטר - -

<ערן חיימוביץ: יכול להיות שיש פה טעות.

<רדואן חסן: אז תגיד טעות.

<ערן חיימוביץ: אני לא יודע אבל.

<ערן חיימוביץ: אני מסביר מאיפה זה מגיע.

דוד אזולאי: הוא לא הוציא את ההנחיה הזאת.

דוד אזולאי: המשרד להגנת הסביבה הוציא 2 קילומטר וזה נושא שצריך להיבדק.

<ערן חיימוביץ: - - מרחקי הבטיחות - -

דוד אזולאי: אדוני, אני חושב שאמרת פה דבר שאותו ראוי שנאמץ, ואני אגיד לך למה אני מתכוון: - -

באסל גטאס: אבל שניה, כבוד היושב ראש, שייתן לי תשובה אם זה 2 קילומטר או 750?

דוד אזולאי: דקה.

דוד אזולאי: יש פה אדם שקיבל את המכתב הזה והוא אומר שהוא מדבר - - ואני מאמין לו.

<ערן חיימוביץ: כבוד היושב ראש, עוד הפרדה מסוימת שהיא חשובה כי ערבבנו פה בין מרחקי הפרדה לחומרים מסוכנים לבין זיהום אוויר.

<ערן חיימוביץ: בואו נפריד בין שני הדברים, אין קשר בין הדברים.

<ערן חיימוביץ: זיהום אוויר זה זיהום אוויר והפרדת מרחקים לחומרים מסוכנים זה משהו אחר.

<ערן חיימוביץ: אין קשר בין הדברים.

<ערן חיימוביץ: על מנת למנוע זיהום אוויר, רק גז טבעי יעזור.

<ערן חיימוביץ: השתדלנו ועברתי כמעט את כל ההתנגדויות באזור.

<ערן חיימוביץ: אני אומר לכם שהשתדלנו לדלג ולעבור ולקדוח מלמטה ולעבור ברצועת הביטחון של מע"צ, ובטורעאן זה מה שעשינו.

<ערן חיימוביץ: עברנו ולא הפקיעו שם שטחים, לא הופקע שם שום שטח - -

<רדואן חסן: זה מה שאתה עושה או רשות הגז עושה?

<ערן חיימוביץ: רשות הגז עושה אבל אני מעדכן, שלא תהיה הטעייה.

<רדואן חסן: זהו, רשות הגז עושה את זה על חשבוני.

<ערן חיימוביץ: לא, אבל יושבים פה אנשים ששמעו וזה הטעייה.

<רדואן חסן: סליחה, אתה מדבר בשם המדינה.

<ערן חיימוביץ: נכון.

<רדואן חסן: אני מכיר אותך, אתה בן אדם טוב אז אל תדבר בשם המדינה.

<ערן חיימוביץ: אבל אני רוצה לעזור ליושב ראש כדי שיידע שהמידע שהועבר פה הוא מידע אמתי.

<ערן חיימוביץ: לא הופקעה קרקע, הצינור עבר ואין שם הפרעות וזה עבר בתוך רצועת הביטחון של הכביש והולכים לעשות שם הרחבה של הכביש, אגב.

<ערן חיימוביץ: בסופו של דבר, באמת השתדלנו.

<ערן חיימוביץ: אולי אני מדבר בשם המדינה ואני לוקח כובע שהוא לא שלי אבל אני ידוע שנעשו שם מאמצים לגבי כל - -

<קריאה: - - -

דוד אזולאי: אדוני, אני רוצה להודות לך.

דוד אזולאי: אני חושב שהיתה פה אמירה ואותה צריך לאמץ.

דוד אזולאי: דיבר כאן מנכ"ל המפעל על איזה שהוא פורום של ראשי רשויות שצריכים להתכנס ולשמוע נתונים ממקור ראשון.

דוד אזולאי: אני הייתי מציע שלפורום הזה נצרף גם את משרדי הממשלה השונים, כלומר את המשרד להגנת הסביבה, משרד הבריאות ומשרד הפנים.

דוד אזולאי: לגבי ההנחיה הזאת, אדוני, נציג המשרד להגנת הסביבה, אתה מכיר את ההנחיה הזאת?

<רם גרינוולד: אני יכול לענות: אני מהמשרד להגנת הסביבה, מחוז צפון ואני מייצג את הרשות המפקחת על המפעל.

<רם גרינוולד: קודם כל, אני רוצה להגיד שפניות מהסוג הזה חיוביות והן נותנות לנו את המוטיבציה והלגיטימציה לעמוד מול המפעלים עם כל הרגולציה והתקנים הכי מחמירים שאנחנו נותנים למפעלים.

<רם גרינוולד: אני לא אדבר על נושא התכנון, אני אדבר על נושא הפיקוח.

<רם גרינוולד: מה שיעשה סדר פה זה הפרדה בין שני דברים וזה גם בלבל את - -

דוד אזולאי: לא, לא.

דוד אזולאי: השאלה שלי, האם ההנחיה הזאת לוועדה לתכנון ובניה לא לבנות מעבר ל-2 קילומטר, האם היא הנחיה שלכם?

<רם גרינוולד: אני עונה על זה: יש פה ערבוב בין שני נושאים.

<רם גרינוולד: יש חוק חומרים מסוכנים.

<רם גרינוולד: מתוקף חוק חומרים מסוכנים הוצעה מדיניות של מרחקי הפרדה.

<רם גרינוולד: מרחקי הפרדה זה ענין בטיחותי, שיש חומר מסוכן במפעל, צריך אמצעי מיגון מסוימים ובהתאם לאמצעי המיגון, יש מרחק שאפשר לבנות מהסיכון הזה.

<רם גרינוולד: זה קטע בטיחותי וזה לא קשור לזיהום אוויר.

<רם גרינוולד: יש קטע אחר של זיהום אוויר, שאותו אנחנו מפקחים הן בניטורים על המפעל ואני המפקח על המפעל.

<רם גרינוולד: אני הייתי שם בשנה שחלפה לפחות 3 פעמים.

<רם גרינוולד: בדיגום ארובה אני הייתי שם, אני פיקחתי על החברה הדוגמת.

<רם גרינוולד: החברה שדוגמת את הארובה היא חברה מוסמכת על ידי הרשות להסמכת מעבדות.

<רם גרינוולד: אני מאשר את התכנית.

<רם גרינוולד: כל הבדיקות נעשות לפי שיטות שמאושרות לפי מדיניות המשרד.

<רם גרינוולד: זאת אומרת, זה לא מפעל עושה את הבדיקות לעצמו, המפעל מממן ועושה את הבדיקות כי אנחנו מחייבים אותו לפי תכנית שלנו.

חנא סוייד: אבל עדין לא ענית לשאלה מה פשר ה-2 קילומטר.

חנא סוייד: אל תמרח אותנו, לא צריך.

חנא סוייד: אתה לא צריך להרצות כאן על איך עושים דגימה.

חנא סוייד: תגיד 2 קילומטר זה חי או מת, זה נכון או לא נכון?

<רם גרינוולד: אם אתה תקשיב בסוף תבין.

חנא סוייד: מה בסוף?

חנא סוייד: מתי?

<רם גרינוולד: המרחק 2 קילומטר נובע ממדיניות מרחקי הפרדה ולא מזיהום.

<רם גרינוולד: מדיניות מרחקי הפרדה זה קטע בטיחותי.

חנא סוייד: זה ברור, תתקדם.

<רם גרינוולד: עניתי לך.

<רם גרינוולד: יש הנחיה כזאת - -

<קריאה: 2 קילומטר ממה?

<רם גרינוולד: מהמוקד של הסיכון.

מסעוד גנאים: מ"פניציה".

מסעוד גנאים: אז איך זה נמדד?

<קריאה: זאת אומרת, כל משהד בתחום ה-2 קילומטר.

<רם גרינוולד: יש מודלים להערכת סיכונים.

<רם גרינוולד: יש את המוקד של החומר, במקרה הזה זה מיכל SO2.

<רם גרינוולד: כל הדברים האלה ידועים - -

באסל גטאס: איזה מוקד?

<קריאה: אתה אומר לי לעוף משם כדי לשמור על החיים שלי?

<רם גרינוולד: זה לא פליטות - -

באסל גטאס: אני יודע, אני דוקטור בהנדסה סביבתית.

<רם גרינוולד: מיכל SO2.

באסל גטאס: SO2 נמצא בתוך המפעל וממנו אתה מודד 2 קילומטר ואסור להתקרב.

<קריאה: זאת אומרת, כל משהד.

חנין זועבי: כל הכפר.

<רם גרינוולד: לפי מודל מחשבים את המרחקים האלה - -

דוד אזולאי: אדוני יודע איפה נמצאת משהד?

<מוחמד יוסוף חסאן: תוציא את החומר המסוכן משם, לסגור את המפעל.

חנין זועבי: לא, הוא רוצה לסגור את משהד.

<ערן חיימוביץ: בואו נסגור, גם לא צריך צינור גז.

באסל גטאס: אתה המנהל של "פניציה", אתה שם לעצמך חומר מסוכן כי זה חלק מתהליך הייצור.

באסל גטאס: אתה מקבל את הקומונסנס הזה ש-2 קילומטר מזה אסור לבנות?

<ערן חיימוביץ: לא, זה לא הגיוני.

<ערן חיימוביץ: זה לא היה גם לפני זה.

<רם גרינוולד: - - בשביל לצמצם את המרחקים האלה,- -

דוד אזולאי: רבותי, בואו נפסיק עם הדו-שיח הזה, אני רוצה לסכם את הדיון הזה.

דוד אזולאי: - -

<עמאד דחלה: אז הוא גילה את הסיבה, גילה את הסוד.

<עמאד דחלה: צריך לרשום את זה ולתעד את זה - - -

דוד אזולאי: - - אני חושב שמי שהוציא את ההנחיה הזאת לא יודע איפה נמצא הישוב טורעאן, כמעט בטוח, אחרת לא היתה יוצאת הנחיה כי המשמעות היא שה-2 קילומטר זה אחרי טורעאן - -

חנין זועבי: זה אחרי הכפרים.

<קריאה: להוציא את החומרים המסוכנים.

<קריאה: מה, אנחנו צריכים לחיות בפחד?

באסל גטאס: מרחיקים את החומר המסוכן ולא את התושבים.

חנין זועבי: מרחיקים תושבים.

דוד אזולאי: רבותי, הנושא הוא נושא רציני, הנושא הוא נושא חשוב ואני חושב שלא יעלה על הדעת שמשרד מוציא הנחיה מבלי לדעת ההשלכות שיש להנחיות כאלה מפני שמדובר פה על ממה נפשך?

דוד אזולאי: אם המקום מסוכן, אז בבקשה, תפנו את כולם.

דוד אזולאי: אם לא מסוכן ואפשר לבנות, תוציאו את ההנחיה הזאת, זה פשוט בניגוד לכל הכללים.

דוד אזולאי: לכן, הצעתי – דבר ראשון, אנחנו דורשים, אם ישנם אי אלו ממצאים שהמשרד להגנת הסביבה יודע עליהם - -

מסעוד גנאים: את המידע שיש להם בוועדה.

דוד אזולאי: - - שהם באמת גורמים מסכנים, אנא מכם, העבירו את הנתונים האלה.

דוד אזולאי: הפניה שלנו היא גם לחברת "פניציה".

דוד אזולאי: תעבירו את המידע הזה אלינו, לפה, על מנת שאנחנו גם נדע.

דוד אזולאי: יש לנו אנשי מקצוע שיבדקו את הנושאים האלה ונוכל גם להתרשם מקרוב.

דוד אזולאי: דבר שני - אני מאמץ את הרעיון של פורום של ראשי רשויות, ראשי המועצות כולל המשרד להגנת הסביבה, שהם יהיו שותפים לפורום הזה כיוון שזה פורום של הידברות שתמיד יכול לטפל ולהעלות את הנושאים האלה ביחד ולא להשאיר אותם כדברים פתוחים.

דוד אזולאי: דבר אחרון – הייתי מבקש לגבי ההנחיה של 2 קילומטר, אני מציע לכם, המשרד להגנת הסביבה, תקפיאו את הנושא הזה ותעשו בדיקה חוזרת כי יש פה משהו לא ברור.

דוד אזולאי: יושבים פה אנשי מקצוע, אם זה חבר הכנסת חנא סוייד, אם זה חבר הכנסת גטאס, שהם באמת אנשי מקצוע בתחום הזה והם יודעים על מה הם מדברים, אז כדאי שתבדקו את עצמכם לפני שמוציאים הנחיות מפני שהכי קל זה להוציא מכתב.

דוד אזולאי: אני לא יודע איך ההנחיה הזאת כרגע מיושמת או אינה מיושמת, זה סיפור אחר.

דוד אזולאי: לגבי הנושא של הגז הטבעי - אני לא יודע מתי הגז הטבעי יגיע למפעל "פניציה", אני מניח שנעשות הכנות אבל הדברים ודאי יכולים להימשך עוד הרבה זמן.

דוד אזולאי: ופה אני פונה למשרד להגנת הסביבה: עד אז, מה יקרה עם אותם גורמי סיכון של התושבים שגרים בסביבת המפעל?

דוד אזולאי: מכובדי ראשי המועצות, אני רוצה להגיד לכם שכל הנושא של הארנונה, זה לא המקום.

דוד אזולאי: אנחנו נעשה דיון אחר.

דוד אזולאי: תשאירו את זה, יש פה מספיק אנשים שיעלו את הנושא הזה.

דוד אזולאי: הוא נושא חשוב, אני מסכים אתכם.

דוד אזולאי: לא יעלה על הדעת שמישהו נהנה ומישהו משלם את המחיר על כך.

דוד אזולאי: תודה רבה לכולם.

דוד אזולאי: הישיבה נעולה.